b'\n_START_ARTICLE_\nAndrei Belskihh\n_START_SECTION_\nHaridus ja t\xc3\xb6\xc3\xb6k\xc3\xa4ik\n_START_PARAGRAPH_\nBelskihh l\xc3\xb5petas 1985. aastal kiitusega Kirovi-nimelise S\xc3\xb5jameditsiini Akadeemia maa- ja raketiv\xc3\xa4e s\xc3\xb5jav\xc3\xa4earstide ettevalmistamise teaduskonna. Aastatel 1985\xe2\x80\x931988 teenis ta strateegilises raketiv\xc3\xa4es ja 1988\xe2\x80\x931991 \xc3\xb5ppis s\xc3\xb5jameditsiini akadeemia torakaalkirurgia kateedri adjunktuuris. Samas kaitses ta meditsiinikandidaadi v\xc3\xa4itekirja. 1997. aastal kaitses ta meditsiinidoktori kraadi v\xc3\xa4itekirjaga ekstrakorporaalse hemokorrektsiooni teemal._NEWLINE_2008. aastal m\xc3\xa4\xc3\xa4rati ta Venemaa F\xc3\xb6derataiooni Kaitseministeeriumi peaspetsialistiks detoksikatsiooni ja siirdamise alal. 2012. aastal sai temast Kirovi-nimelise S\xc3\xb5jameditsiini Akadeemia \xc3\xbclem. 2013. aastal \xc3\xbclendati ta meditsiiniteenistuse kindralmajoriks.'